พอดีว่าหนูทานยาคุมยี่ห้อ yaz แบบ 28 เม็ด ปกติจะกินช่วงเวลา 21:30-23:30 น. ทุกวัน แต่พอดีมีการเดินทางไปต่างประเทศ ทำให้ทานคลาดเคลื่อนระหว่างเดินทาง - วันที่คลาดเคลื่อนวันแรก คือ กินบนเครื่องบินตอนตี2 +,- time zone น่าจะ3ชม. (เท่ากับว่ากินวันแรก ช้าไปประมาณ 6 ชม.) เม็ดยาที่กินช้าคือแถวที่3เม็ดแรก(เม็ดที่15) -วันที่ 2 ที่คลาดเคลื่อน คือวันที่ถึงประเทศปลายทาง เวลาช้ากว่าไทย 5 ชม. หนูเปลี่ยนเวลากินตอนช่วง23:00-1:00 น. (เท่ากับว่านี้กินเวลาใกล้เคียงกับเม็ดก่อนหน้าที่กินบนเครื่อง) จากนั้น หนูก็ทานเวลานี้มาตลอด และได้มีการมีเพศสัมพัน แต่ไม่มีการหลั่งข้างใน จนตอนนี้ ต้องเริ่มยาแผงใหม่ แต่ประจำเดือนยังไม่มาจึงคิดว่ายังเริ่มทานแผงใหม่ไม่ได้ใช่ไหมคะ (แต่เริ่มมีตกขาว และบางทีก็มีมูกใสปนเลือดนิดๆ) อยากทราบว่าหนูมีโอกาสท้องไหมคะ เป็นไปได้ไหมที่กังวลจนประจำเดือนคลาดเคลื่อน เพราะปกติประจำเดือนจะมา วันที่กินเม็ดที่ 27 99% เลยค่ะ อีก 1% คือเม็ดที่ 28 จนตอนนี้ต้องทานเม็ดที่ 1 ใหม่อีกรอบแล้ว แต่ประจำเดือนยังไม่มา เครียดมากค่ะ TT
สวัสดีค่ะ ยาคุมกำเนิดแบบแผงรายเดือนชนิด 21 หรือ 28 วัน เป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมงในกรณีที่กินคลาดเคลื่อนไปนั้น ยาก็ยังมีประสิทธิภาพอยู่ เพียงแต่อาจจะลดน้อยลงไปบ้าง หากกินทุกวันไม่ได้ขาดยาเลย โอกาสตั้งครรภ์ยังมีน้อยแนะนำซื้อชุดตรวจการตั้งครรภ์ทางปัสสาวะมาตรวจเบื้องต้นก่อนให้ผลบวกได้ 10-14 วันหลังมีการปฏิสนธิ เพื่อยืนยันว่าไม่ได้ตั้งครรภ์ก่อนจะเริ่มยาคุมแผงใหม่ ซึ่งอาจรอให้ตรวจการตั้งครรภ์ให้แน่ใจก่อนก็ได้ ค่อยเริ่มยาคุมค่ะ